दरअसल रेल दुर्घटना का असर बाकी किसी भी हादसे से कईं गुना ज्यादा होता है। इसका सीधा कारण यात्रियों की संख्या है। भारत में अंतर्देशीय परिवहन के लिए रेल सबसे बड़ा माध्यम है। दुनिया के सबसे बड़े रेल नेटवर्क में से 13 हजार ट्रेनों में केवल भारत में हर रोज सवा दो करोड़ से भी ज्यादा यात्री सफर करते हैं। कुल 64ए600 रूट के ट्रैक पर जरा-सी गफलत लाखों लोगों की जान को जोखिम में डाल सकती है। औसतन एक किमी ट्रैक करीब 19ए133 यात्रियों का बोझ उठाता है यानि रेलवे पर यात्रियों का दबाव काफी अधिक है। ऐसे में इन पटरियों पर यात्रियों और इनके आसपास से गुजरने वालों की सुरक्षा पर खास ध्यान देने की जरूरत से इंकार नहीं किया जा सकता। लेकिन यह हो नहीं पाता और यही वजह है कि हर साल हादसों से दो-चार होना पड़ता है। यूं रेल बजट में हर बार यात्री सुविधाओं का वादा किया जाता है, लेकिन बिना सुरक्षा के कैसी सुविधा?